
Tudod-e?
Ismeretszerző vetélkedő – 2026 tavasz

Tudod-e, hogy
... a XX. században a magyar zeneművészet gazdagabb volt    
     jelentős zeneszerzőkben és művekben, mint a megelőző 
     századokban együttvéve.
... a XX. század kezdetén, ha róluk volt szó, a kortársak így 
      nevezték a kor két hírneves zeneszerzőjét: „Két csillag a 
     magyar zene egén.„

Az egyik Dohnányi Ernő volt – D.E,
a Zeneakadémia professzora, a filharmóniai társaság elnöke, karnagya.

     Zenei bejátszás: Dohnányi Ernő.   
     Variációk egy gyermekdalra.

Tudod-e, hogy 
... Weiner Leó Budapesten született 1885-ben?
... Weiner Leó a budapesti 
      Zeneművészeti Főiskola   
      professzoraként a kamarazene
      tanszakon szerzett nagy hírnevet?

...Weiner Leó idézett műve: Magyar népi táncok


Tudod-e. hogy 
... Bartók Béla és Kodály Zoltán neve az egész
       világon egyet jelentett a magyar zenével? 
Tudod-e. hogy 
… Bartók Béla zenei tanulmányait 
     1. Pozsonyban és a
       2. Budapesti Zeneakadémián 
          végezte?
Tudod-e, hogy 
... Bartók Béla Kodály Zoltánnal együtt úttörő szerepet játszott a magyar népzene tudományos gyűjtésében? 
... Bartók Béla a klasszikus zene modern irányzataival növelte a  
     népzene elemeit.

... Zenei bejátszás: Bartók: Magyar Képek.

Tudod-e, hogy
      Kodály Zoltán Kecskeméten született 1882-ben? 
... nagyszombati diákévei után a budapesti Zeneakadémia és a budapesti bölcsészeti Egyetem hallgatója lett.
...  zeneszerzőként hamar feltűnt neki. hogy külföldön a költők verseit milyen szívesen megzenésítik. 
      
Magyarországon olyan híres költők versei mint Arany János, Kisfaludy Sándor, Berzsenyi Dániel és mások remek versei pedig sajnos zene nélkül maradtak. 
   Ez a nagyon fontos művészeti ágazat a dalművészet hiányzott a magyar művészet területéről. Erre utalt 
      „Megkésett melódiák” című művében.   
     
      Zenei bejátszás: Kodály Zoltán: 
      Megkésett melódiák.

... Kodály Zoltán fontosnak tartotta a gyerekek zenei nevelését. Javaslatai nyomán általánosak lettek Magyarországon az iskolai ének-zene órák és megerősödött a zeneiskolai oktatás is. 
Ez okból a gyermekkarok számára a kórusművek sokaságát írta. Ilyen kórusműve például a Katalinka című alkotása is.  
     
     Zenei bejátszás Kodály Zoltán:
     Katalinka – Gyermekkar.   

... Kodály egyetemi értekezését a népdalok versformájáról írta. Vikár Béla fonogramjai nemcsak Kodály, hanem Bartók figyelmét is felhívták arra, hogy a történelmileg hiteles, művészileg tökéletes népzenét nem a 19. századi divatos népdalkiadványokban, hanem a falvakban kell keresni és
megtalálni. 
... Kodály 1905-től 1914-ig Erdély, a délvidéki Bukovina, a felvidéki Zoborvidék és a palóc táj falvait kereste fel. 
Bartók Bélával együtt járta az országot és ezek hatását beépítette saját műveibe. 
Népdalfeldolgozásai között az egyik legismertebb kórusmű a Mátrai képek.

... Zenei melléklet: Kodály: Mátrai képek. Részlet. 

... Zeneszerzőként egyik legismertebb műve Háry János című daljátéka. Zenéjéből szvitet is írt Kodály. 
      Zenei bejátszás: Háry János szvit V. 
      tétel. Címe: Intermezzo. 



Tudod-e hogy
... Kodály Zoltán pedagógiai munkáját egészen fiatalon a Zeneakadémián kezdte zeneszerzés tanszakon, ahol tanítványait magasfokú művészi igényességgel nevelte. 
Közöttük volt Szervánszky Endre, Járdányi Pál és Bárdos Lajos is. Nevük megemlítésével beléptünk a XX. század második felébe. 
… Hármuk közül Bárdos Lajos volt az, aki a magyar zenei élet meghatározója volt, különösen a kóruszene és a zeneoktatás terén.  
Igyekezett megvalósítani a gyakorlatban az
„Éneklő Magyarország eszméjét.  
...  zeneszerzőként főleg kórusműveket, ezeken belül főleg egyházi zenét és népdalfeldolgozásokat komponált.
       
      Ez utóbbira példa idézett kórusműve. 
      Zenei bejátszás: Első népdalrapszódia                                                                                                                            
          

Tudod-e, hogy
... Farkas Ferenc Nagykanizsán született, 1905-ben? A XX. századi magyar zene meghatározó személyiségeként nemcsak zeneszerző, hanem zenepedagógus és karmester is volt
…  A Zeneakadémián a zeneszerzés tanszak vezetője volt. 

Egyik legtöbbet játszott műve a 
„Régi magyar táncok” című alkotása volt.



Tudod-e, hogy
 ... Ligeti György a XX. század második felének egyik legnagyobb hatású zeneszerzője, a modern magyar zeneművészet kiemelkedő személyisége volt? Az 1956-os forradalom után elhagyta Magyarországot.
...  Műveinek jellemzője, hogy sok bennük a jelentés nélküli szöveg.

...  Idézett műve dalciklus. A művet mezzoszopránra, szokatlan
       ütőhangszerekre és fúvóshangszerek együttesére írta. 
       
        Zenei bejátszás: Síppal, dobbal  

Tudod-e, hogy  
...  Kurtág György - 1926-ban született a romániai Lúgoson?
      A nemzetközi zenei élet az egyik legjelentőseb kortárs
      zeneszerzőként tartja számon.
...  Az 1973 és 1976 között komponált „Játékok zongorára” című művét a legismertebb alkotásai között tartják számon. 
A négy füzetben található darabok a zongorázni tanuló növendékeket egyre nagyobb technikai nehézségek elé állítják, ők pedig egyre nagyobb lendülettel, tudással és kedvel játszák a 
Butáskodjunk együtt, Könyökös, Majomkodás című darabokat a
többivel együtt. 

Kurtág György Játékok című kötetéből a 
Butáskodjunk együtt cimű darab egy részletét idézzük.





Tudod-e, hogy
... Petrovics Emil zeneszerzőként pedagógusként, és kulturális 
      vezetőként is jelentős hatást gyakorolt a magyar zenei életre.
... több más mellett a Zeneművészeti Főiskola zeneszerzés tanszakának vezetője volt, majd a magyar szerzői jogvédő hivatal elnöke lett. 1986 és 1990 között a Magyar Állami operaház igazgatója volt.

... Ismertek zeneszerzői munkásságának művei is. 

Illusztrációként „Játszik a szél” című darabjának egy részlete
hangzik el.

Tudod- e, hogy
… Szokolay Sándor Kunágotán született 1931-ben Tanulmányait Békéstarhoson kezdte a Kodály módszer alapján létrehozott Békéstarhosi zeneiskolában. 
… Ifjú korában zenei tanulmányait a Zeneművészeti Főiskolán folytatta, később a Liszt Ferenc Zeneművészeti Egyetem professzora lett. 
… Kilenc operát komponált és zeneszerzőként a gyermekekre is 
     gondolt. 

     Erre utal idézett darabjának
     címe is: Gyermekkvartett.

Tudod-e, hogy
külföldön is híressé lett zeneszerző barátomról - Eötvös Péter-
ről - szívesen beszélek. Az 1960-as -70 - es – 80-as években „Zenekedvelő gyerekek klubja” címmel volt a Magyar Televízióban egy 266 egyórás műsorból álló sorozatom, amelynek első időszakában állandó zongorakísérője
egy ismert zongoraművésznő volt egészen addig, amíg Péter nevű fia 14 éves korában kiemelkedő zongorajátéka révén a Zeneművészeti Főiskola növendéke lett és műsoromban felváltotta édesanyját. 
... Eötvös Péter később híres zeneszerző lett, operáival világsikert aratott. Egyik művének rövid részletével fejezzük be mai ismeretszerző vetélkedőnket.  
A felhangzó zene bizonyára érdekes és különleges lesz a számotokra, hiszen a zeneszerző figyelmét és érdeklődését  
minden bizonnyal a versenyző autók dübörgésének és a száguldás különleges hangjának kevergése 
keltette fel.

Zenei bejátszás: 
Eötvös Péter: Paris-Dakar.


Jó felkészülést kívánok!

Varga Károly
 


